Poliuri

Poliuria është një simptomë mjekësore që konsiston në prodhimin e një sasie të urinës më të madhe sesa pritej. Është një dalje e tepërt e urinës.

 Etiologjia 
Shkaqet më të shpeshta janë:

 Rritja e marrjes së lëngjeve
 Abuzimi me alkoolin ose pijet eksituese që përmbajnë kafeinë, teinë, etj.
 Teprì kripe, glukoze, etj (nëse personi ka diabet )
 Përdorimi i disa ilaçeve të caktuara (diuretike)
 Konsumimi i tepruar i infuzioneve si çaj etj.
 Sëmundje të caktuara ( diabeti insipidus, anemia drepanocitare, dështimi i veshkave...)
 Shkaqe psikogjene (jo organike)
 Ndjenja e të ftohtit

 Diagnoza 
Përkufizohet si emetimi i urinës në një vëllim më të madh se 3 litra = 3000 ml në 24 orë për të rriturit dhe më shumë se 2-2,5 litra / 24 orë për fëmijët. Sasia e urinës së ekskretuar varet nga ekuilibri i lëngjeve dhe elektroliteve të trupit. Lëngu i tepërt ose nevoja për të eliminuar substancat e tepërta të tretura mund të çojë në një rritje të sasisë së urinës së prodhuar nga veshkat . Gjithashtu varet nga kapaciteti filtrues i veshkave: kur ka dështim të veshkave, tubulat mund të mos jenë në gjendje të rithithin gjakun e filtruar, gjë që përcakton një rritje në sasinë e urinës së formuar.

 Diagnoza diferenciale 
Nuk duhet ngatërruar me polakiurinë, që është një situatë e rritjes së frekuencës së urinimit (numri i herëve të urinimit në ditë) pavarësisht nga vëllimi i urinës së ekskretuar.

 Shiko gjithashtu 

 Anuria
 Dizuria
 Nokturia
 Oliguria
 Polakiuri